钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

又求乙甲午角其法午甲边〈外〉与《全数》。〈内〉若午乙边：〈外〉与午乙之切线。〈内〉得八二六○三七四。其弧三十九度三十三分，为壬丙。以加壬戊四十五，得八十四度三十三分。以减天正象限九十度，馀五度二十七分为最高过夏至之数。

此秋分前数与春分后数较，差三分，然可不论。盖测
午正太阳之高，或多或寡，所差一分，即此算内当差
一度。今算内差三分，则两测中有差三秒者三，秒居
一度中，为三千六百分之三，安从觉之？若两心之差，
因此三分之差，亦复不合，然其较为一千万分中之
二十八至微矣。

右二法皆用《天元》四十五经度。若用《天元》六十经度，
则一经度之纬度十二分五十六秒，每纬度一分当
八刻。若用七十经度，则纬度一分当十四刻。若春分
前四十五度，秋分后四十五度，亦可用，但蒙气多，难
定其确数耳。

《古今测候》最高，所得前后各异。今录取三家，以备参
考。

《意罢》阁于汉景帝七年壬辰迄崇祯元年戊辰，为一
千七百七十七年。多禄某于晋永和七年庚辰迄崇
祯元年，为一千五百八十八年。所测太阳最高，其法
先求夏至之日。

从天正春分迄夏至，其视行得九十四日四十八刻。